google/wiki40b huggingface dataset:
Northport kraftverk

Northport kraftverk er et varmekraftverk på Staten Island i New York State i det østlige USA. Anlegget har en installert produksjonskapasitet på 1.500 MW, fordelt på 4 like store blokker. Operatør er energiselskapet KeySpan Energy. Utstyret er vesentlig levert av General Electric.
Kraftverket ble utbygd omkring årene 1965–1977 i flere etapper. Brenselkilden er naturgass og fyringsolje. Enhet 4, som ble bygd ferdig i 1977, var en av de siste oljefyrte blokkene som ble installert i USA.
De årlige utslippene av CO2er om lag 5,2 millioner tonn.
Professional Association of Diving Instructors

PADI (Professional Association of Diving Instructors) er en verdensomspennende organisasjon som utdanner sportsdykkere. Den ble grunnlagt av John Cronin og Ralph Erikson i 1966. I 1999 fantes det mer enn 90 000 PADI-instruktører fordelt på mer enn 180 land.
Innen internasjonal amatørdykning, er det kun BSAC som i størrelse i noen grad kan konkurrere med PADI. BSAC er en amatørdykkerforening der opplæring og dykkerarrangement normalt ledes av amatørdykkere, mens PADI som organisasjon er basert på kommersielle prinsipper.
NM i roing 1978

NM i roing 1978 ble arrangert i Kongsvinger 13. august 1978. 
Kongepokalen ble vunnet av Ormsund Roklub (firer med styrmann med Magnus Grepperud, Knut Rysstad, Frank Hansen og Alf Hansen).
Den aurelianske mur

Den aurelianske mur kalles den bymur som ble oppført rundt Roma av keiser Aurelian på 270-tallet e.Kr.
Aurelianusmuren er Romas største byggverk og er i det aller meste fortsatt bevart. Opprinnelig omsluttet den hele Marsfeltet, Pincio og en større del av Esquilinen, områder sør for Caelius og Aventinen samt Trastevere på andre siden av Tiberen.
Calopieris

Utseende

En middelsstor, hvit sommerfugl. Forvingen har en rund, svart flekk nær midten, og vingespissen er oransje hos hannen og gulaktig hos hunnen, med mørke årer. Bakvingen har noen små, mørke flekker langs ytterkanten. På undersiden er årene i bakvingen rødbrune. Arten ligner overflatisk mye på artene i den artsrike slekten Colotis.

Levevis

Denne arten lever i tørre, ørkenaktige områder.

Utbredelse

Arten er utbredt i Sahel-beltet vestover i alle fall til Tsjad, og på Den arabiske halvøya.
Henning Hagerup

Familie

Henning Hagerup er sønn av forfatteren Helge Hagerup, bror av Espen Hagerup og Linde Hagerup, og halvbror av Simen Hagerup og Bendik Hagerup. Han er barnebarn av lyrikeren Inger Hagerup og nevø av forfatteren Klaus Hagerup.
Georgeana (bille)

Utseende

En middelsstor, mørk trebukk med lange antenner. Det meste av kroppen er kledt med blå skjell. Antennene er omtrent dobbelt så lange som kroppen. Pronotum er trapesformet, dekkvingene litt rundede og hvelvede, beina kraftige, for- og mellomlårene delvis oransje.

Levevis

Larvene lever i død ved.

Utbredelse

Arten er utbredt i Brasil.
Motorola 68008

Motorola 68008 er en tidligere CISC mikroprosessorer som ble produsert av Motorola. Det var en avart av Motorola 68000, men med en 8-biter databuss såvel som en 20-biter adressebuss. Mikroprosessoren ble lansert i 1982.
Chepino Saddle

Chepino Saddle (bulgarsk Чепинска седловина, «Tsjepinska Sedlovina») er et skar som ligger 2500 moh. nord i den sentrale delen av Sentinel Range i Ellsworth Mountains i Antarktis. Det knytter sammen Probudein Ridge i sørvest med Bangey Heights i nordøst. Det danner en del av isskillet mellom Embreebreen i nord og Ellenbreen i sør.
Skaret ble navngitt av Bulgarias antarktiske stedsnavnskommisjon i 2011 og er kalt opp etter bebyggelsen Tsjepino vest i Bulgaria og Tsjepinodalen i Sør-Bulgaria.
Norgescupen i langrenn for junior 2015/16

Norgescupen i langrenn for junior 2015/16 gikk over 9 renn, fra 8. januar 2016 i Steinkjer til 3. april 2016 på Beitostølen.
Elche

Et kort historisk overblikk

Elche har to ting på UNESCOs verdensarvliste: Palmelandskapet ved sentrum av byen og det religiøse skuespillet Misterio de Elche. 
De første mennesker var i Elche 5000 år f.Kr., i den neolittiske perioden.  I det femte århundre før Kristus ble den iberiske byen Helike grunnlagt.  Den mest kjente arven fra denne tiden er den berømte La Dama de Elche.  Man vet ikke riktig hvem hun var, men mye tyder på at hun kan ha vært en prinsesse. La dama er det viktigste kunstverk fra den iberiske perioden.  Det er en kopi som er i Elche; originalen finnes i Madrid.
Elche ble ødelagt av kartagiske tropper, men ble gjenoppbygd som en romersk koloni, Iulia Illici Augusta.  I romersk tid begynte Elches storhetstid.  I visigotisk tid fortsatte denne storhetstiden, gjennom at byen blant annet ble et bispesete.
I middelalderen ble det kjente vanningssystemet innført i Elche. Byen ble gjenerobret av kong Jaime i 1265.
Tradisjonelt har det vært jordbruk og skoproduksjon som har vært de viktigste inntektskildene for Elche. I tillegg er andre viktige industrier: metall, keramikk, sukkertøy, konfeksjon og bygningsindustri.
Silplate

Silplaten er en del av vannkanalsystemet hos pigghuder. Selve platen er av kalk og ligger litt til side for anus på toppen av dyret hos sjøstjerner og kråkeboller. Silplaten er asymmetrisk plassert, og er den eneste ytre tegnet som avslører at disse dyrene egentlig er tosidig symmetriske dyr. Platens brukes til å filtrere vannet som suges inn i kanalsystemet, og fungerer som en trykkutjevnende ventilen. Vanligvis vil silplaten se ut som en liten rød eller gul knappelignende struktur, eller se ut som en liten vorte, på oversiden av den sentrale delen av en sjøstjerne. I lupe kan man man tydelig se strukturen i overflaten.
Pigghuder har lite muskler, og beveger, spiser og puster ved hjelp av vannkanalsystemet. Dette systemet ligger i umiddelbar kontakt med og er delvis en del av det indre kalkskjelettet. Det fungerer som et hydraulisk system, der sjøvann pumpes rundt i kanalsystemet under trykk. Hoveddelene av vannkanalsystemet er silplaten, steinkanalen, ringkanalen, radiale kanaler, sidekanalene, og sugeføtter. Silplaten lar sjøvann slippe inn i steinkanalen, som står i forbindelse med ringkanalen rundt munnen. Fem eller flere radiale kanaler strekker seg fra ringkanalen, en for hver arm . Fra radialkanalene går det av mange sidekanaler som hver fører til et pedicellarie (sugefot). Hvert fot er en lukket sylinder med muskelvegger, og med en sugeskive ytterst og et pærelignende ampull ved sin indre ende inne i kroppens hulrom.
Good Riddance (Time of Your Life)

Bakgrunn for sangen

Sangen ble opprinnelig skrevet like etter lansering av suksessalbumet Dookie i 1994, men ble ikke utgitt før på albumet Nimrod i 1997. Den appellerte også som B-side på singelen «Brain Stew/Jaded» fra albumet Insomniac i 1996.
I motsetning til det tidligere materialet til Green Day, er «Good Riddance (Time of Your Life)» roligere og mer fortrolig med akustisk musikk. Bandmedlem Mike Dirnt har uttalt at utgivelsen av denne sangen, antagelig er den «mest punkete» tingen de har gjort. Sangen ble bare promotert som «Time of Your Life», og ble en stor radiohit, og den klart bestselgende singelen fra albumet.
I et intervju med Guitar Legends i 2005, skal Billie Joe Armstrong ha uttalt følgende om hvordan sangen ble til:
«At the time I wrote Good Riddance, I was breaking up with a girl that was moving to Ecuador, and I was trying to be as understanding about it as I could. I wrote the song as kind of a bon voyage. I was trying not to be bitter, but I think it came out a little bit bitter anyway... I thought that calling the song "Time of Your Life" was just a little too level-headed for me, so I had to come up with something different»
På albumversjonen, i begynnelsen, gjør Billie Joe Armstrong en feil (3. og 4. streng i åpne G / D-akkord spilles i stedet for 2. og 3.), prøver igjen, gjentar feilen, og i sinne sverger i knapt hørbar stemme. Denne feilen ble bevisst spilt og inkludert i sangen for å lage litt komikk i det som regnes som en av Green Days mer seriøse sanger.

Musikkvideo

Musikkvideoen er regissert av Mark Kohr, og viser Billie Joe Armstrong som spiller akustisk gitar i et soverom blandet med scener som viser forskjellige mennesker som gjør hverdagslige ting. Bandmedlemmene Mike Dirnt og Tré Cool gjør gjesteopptredener i videoen som en person som fyller bensin (Dirnt) og en skadet syklist (Cool).
I 1998 vant Green Day sin første MTV Video Music Awards for «Best Alternative Video» for «Good Riddance (Time of Your Life)». De var også nominert i kategorien «Viewer's Choice»
Vitenskapelig modellering

Vitenskapelig modellering er en vitenskapelig aktivitet hvis formål er å gjøre en spesiell del eller egenskap av verden lett å forstå, definere, kvantifisere, visualisere eller simulere ved å referere til eksisterende og vanligvis anerkjent kunnskap. Det krever utvelgelse og identifisering av relevante aspekter av situasjonen i den virkelige verden og bruk av ulike typer modeller for ulike formål, slik som konseptuelle modeller for bedre å forstå operasjonelle, matematiske modeller for å kvantifisere, og grafiske modeller for å visualisere objektet.
Nesebremser

Utseende

Nesebremser er fra 8 mm. og opp til ca. 25 mm. De spiser ikke, som voksne (imago) og er parasitter (rovdyr) i larvestadiet hos pattedyr, hvor larvene lever innvendig (endoparasitt). 
Også noen husdyr er vert for enkelte nesebrems.  De enkelte arter er parasitter hos bestemte pattedyr, og bremsene har fått sitt navn etter hvilket dyr som er verten. De parasitterer hest, kyr, reinsdyr og sau.  Nesebrems er ikke særlig vanlige, men finnes der vertsdyren finnes.
Nesebremser  har store øyne, kroppen er gjerne kraftig og er tett hårkledd.  Brems ligner ellers en bie eller en humle, men kan skilles fra disse ved at de bare har ett par vinger, samt at antennene er svært korte.

Levevis

Hester, sauer og reinsdyr oppdager ofte bremsene, når de kommer flygende, og prøver å komme seg unna.  Trolig er det en særpreget summing de kjenner igjen.  Dette er grunnen til at reinsdyr ofte oppholder seg på snø i fjellet, selv om det kan være bar mark i nærheten.  Bremsene flyr ikke innover snø fordi temperaturen er lavere der.
Nesebremser gjennomgår en fullstendig forvandling, med et puppestadium.  Puppen er tønneformet og puppestadiet er i øvre laget, i jorden.
Aguassay

Utseende

En middelsstor, avlang og langbeint, svart trebukk, pronotum delvis oransjerødt. Antennene er tynne, lengre enn kroppen. Pronotum er tønneformet, oransjerødt med et bredt, svart tverrbånd i den bakre delen. Dekkvingene er jevnbrede, kraftig punkterte, med en opphøyd lengderibbe som ikke når til spissen. Beina er lange og tynne, på alle beinpar er lårene noe klubbeformede.

Utbredelse

Arten er bare kjent fra Brasil.
Operasjon Triton

Operasjon Triton er en aksjon for å sikre EUs grenser, som utføres av Frontex, EUs grensebyrå. Den italiensk-ledede operasjonen begynte 1. november 2014 og og inkluderer frivillige bidrag fra 15 andre nasjoner, både medlemmer av EU og andre land.
I april 2015 deltok følgende land i operasjon Triton: Kroatia, Island, Finland, Norge, Sverige, Tyskland, Nederland, Frankrike, Spania, Irland, Portugal, Østerrike, Sveits, Romania, Polen, Litauen og Malta. Operasjon Triton ble iverksatt etter Italia innstilte operasjon Mare Nostrum.
Royal St. George's Golf Club

Royal St. George's Golf Club er en av de mest prestisjetunge golfklubbene i Storbritannia. Den ble grunnlagt i 1887. Klubbens bane er blant dem som på omgang arrangerer The Open Championship.
Klubben har arrangert The Open tretten ganger siden 1894. Da var det den første klubben utenfor Skottland til å avholde mesterskapet. Blant vinnerne av The Open spilt på denne banen er Greg Norman og Walter Hagen. Banen har mange helt eller delvis blinde hull. Dette gikk av moten på 1940-tallet, og klubben arrangerte ingen Open-mesterskap på mange år. På 1970-tallet ble banen modernisert, og i 1981 var The Open tilbake på St. George's.
St. George's har også arrangert The Amateur Championship tretten ganger.
Klubben ligger i Sandwich i Kent. Klubbens Challenge Trophy ble først spilt i 1888, og er et av de eldste troféer i golf.
En av banens bunkere, Big Bertha på hull 4, er den dypeste i bruk på noen mesterskapsbane, og den nest dypeste i England.
SS-29

SS-29, også kjent som RT-24 Yars eller Topol'-MR «Ярс», NATO: SS-29
er et russisk missil med flere stridshoder MIRV, kjernefysisk våpen interkontinental ballistisk missil som ble testet for første gang 29. mai 2007.
SS-29 er tyngre enn SS-27 og det er antydet at den kan ta en nyttelast på opptil 10 stridshoder.
Testskytingen i 2007 ble publisert som en reaksjon på rakettskjoldet som USA planla utplassert i Europa. SS-29 har vært utplassert i avdelinger siden 2010.
Missilet har en skuddvidde på 11 000 kilometer og flere stridshoder, hver med uavhengig målsøk - kalt MIRV (Multiple Independently targetable Reentry Vehicle) - i et antall av tre til fire i hvert missil, pluss at missilet også utløser fire narrestridshoder for å gjøre det vanskelig for eventuelt missilforsvar i målområdet.
Marcelo Mattos

Karriere

Marcelo Mattos startet sin profesjonelle karriere i Mirassol i 1999. Han har også spilt for FC Tokyo, Oita Trinita, São Caetano, Corinthians, Panathinaikos, Botafogo, Vitória og Vasco da Gama.
Benedikte Ferner

Motebutikk

Ferner etablerte motebutikken Benedikte Ferner a/s i 1997. Butikken ble startet på Aker Brygge, men flyttet i 2002 til Skovveien på Frogner. Ferner vant prisen Årets Motebutikk under Oslo Fashion Awards 2005. Prisen var en Smart som ble overrakt av Petter Stordalen. 
Butikken ble lagt ned 1. juli 2013 på grunn av sviktende omsetning.

Lokstallen

I 2011 kjøpte Ferner lokstallen i Røykenvik sammen med Aage Hvinden. Bygningen var lokomotivstall da Røykenvikbanen var i drift på første halvdel av 1900-tallet, og har i årene siden vært brukt til blant annet keramikkverksted og galleri. Bygningen ble i 2012 rehabilitert, og i 2014 åpnet Lokstallen for publikum, med restaurant, kafeteria og interiørbutikk. Ferner er styremedlem i Lokstallen Røykenvik AS.

Familie

Ferner er datter av prinsesse Astrid, fru Ferner og Johan Martin Ferner og barnebarn av kong Olav. Hun er nummer to i rekken fem søsken: Cathrine Ferner (f. 1962), Alexander Ferner (f. 1965), Elisabeth Ferner (f. 1969) og Carl-Christian Ferner (f. 1972).
Hun har vært gift to ganger, første gang med den norsk-kanadiske spillmakeren Rolf Woods. De var gift fra 1994 til 1998. Hun brukte i denne perioden navnet Benedikte Ferner Woods. I desember 2000 giftet hun seg på nytt, denne gang med Mons Einar Stange. Paret ble skilt i juli 2002.
Bible kralická

Bible kralická var den første komplette oversettelsen av Bibelen fra dens opprinnelige språk til tsjekkisk. Den ble oversatt av Brødremenigheten og trykket i byen Kralice nad Oslavou. Den første utgaven hadde seks bind og ble utgitt mellom årene 1579 og 1593. Den tredje utgaven fra 1613 er klassisk og til denne dag den mest kjente og brukte tsjekkiske oversettelse. Det nye testamente var blitt oversatt fra gresk av Jan Blahoslav og utgitt i 1564.
Slaget om Santiago

Slaget om Santiago (it. Battaglia di Santiago, sp. Batalla de Santiago) er populærnavnet gitt til gruppespillkampen mellom vertsnasjonen Chile og Italia i fotball-VM i 1962. Kampen ble spilt 2. juni 1962 og dommeren var engelske Ken Aston som senere skulle innføre gule og røde kort som obligatorisk i fotball.

Bakgrunn

Før kampen økte spenningen mellom lagene etter noen svært nedsettende artikler om Santiago by av to italienske journalister. Lokale aviser grep tak i dette og laget en stor sak ut av det. Dette var to år etter at det største jordskjelvet i menneskelig historie hadde rammet Chile. Noe som fortsatt preget landet. De to journalistene Antonio Ghirelli og Corrado Pizzinelli, måtte forlate landet før mesterskapet av frykt for egen sikkerhet.

Kampen

Den første fellingen skjedde 33 sekunder etter avspark. Italias Giorgio Ferrini ble utvist i det 8. minutt etter å ha felt Honorino Landa, men nektet å forlate banen, men fortsatte å spille inntil han måtte forlate banen av politimenn. Landa hevnet dette med et slag noen få minutter senere, men han ble ikke sendt av banen. Dommeren overværet et slag av chilenske Leonel Sánchez mot italienske Mario David, som hevn for at David hadde blitt felt sekunder før. Da David sparket Sánchez i hodet noen få minutter senere, ble han sendt av banen.
Kampen fortsatte 9 italienere mot 11 chilenere. Sanchez brakk senere Humberto Maschios nese, men Aston sendte ham ikke av banen. Lagene fortsatte med slåssing og spytting og politi måtte blande seg inn tre ytterligere ganger. Chile vant til slutt kampen 2-0.
Når høydepunkter fra kampen ble vist på britisk TV et par dager etter kampen (ikke samme kvelden, fordi film fra kampen måtte flys over Atlanteren), kampen ble famøst introdusert av David Coleman som den dummeste, frykteligste, ekleste og skammeligste oppvisningen i fotball, muligens i spillets historie.
Uburhedlaren

Navn

Navnet, som på dialekt er «Uburhedlaren,» kommer trolig av ordet utburd, det vil si et sted hvor man satte ut uønskede eller vanskapte barn. Om den i eldre tid har blitt benyttet til slike barbariske handlinger, har man ingen holdepunkter for. Det er vel mest sannsynlig at navnet har oppstått som følge av fantasering omkring dette trolske naturfenomenet.

Tilfluktssted under andre verdenskrig

Denne meget spesielle helleren var lite kjent for de fleste i dalen inntil den ble tilholdssted for en god del mennesker i aprildagene i 1940, under andre verdenskrig. Store deler av de militære styrker ble lagt til Oltedal allerede 9. april. Oltedal ble dermed et angrepsmål for tyskerne. Da man ventet hovedangrepet, ble befolkningen oppfordret til å komme seg i sikkerhet.
Mange flyktet over fjellet eller over fjorden, men en god del ble igjen og baserte seg blant annet på å ligge i telt ute i skogen. Dette var imidlertid både kalt og utrygt, så kjentfolk foreslo å søke opp i Uburhedlaren.
Her samlet det seg etter hvert et betydelig antall flyktninger og på det meste var det ca. 80 personer som hadde tilhold der. Det var mennesker av alle kategorier. Den eldste var 82 år og den yngste 2 måneder.
Oppholdet i helleren strakte seg over tre dager og var ganske så ukomfortabelt. Det var da ganske urete under helleren, slik at det var vanskelig å finne noenlunde flat liggeplass. Inne i helleren var det selvsagt kaldt og utrivelig, men situasjonen var likevel stort sett god og ungdommene syntes det var en spennende avveksling.
Under krigen foretok A/S Svanedal Ullvarefabrikk omfattende planeringsarbeider inne i helleren for at den skulle være i stand til å huse et større antall mennesker. Dette var med tanke på eventuelle nye krigshandlinger når tyskerne skulle jages ut igjen. Heldigvis ble det ikke bruk for den til dette formålet og den har i ettertid kun vært et populært utfartssted.
Sophia Antipolis

Sophia Antipolis er et industrisentrum i regionen Provence-Alpes-Côte d'Azur i det sørlige Frankrike, utenfor Nice, Antibes og Cannes. Her er det utviklet et forsknings- og utviklingssenter for fransk bioteknologi- og IT-industri, og en rekke franske og utenlandske selskap innen elektronikk, farmakologi og andre teknologidisipliner har forskningsavdelinger i Sophia Antipolis.
Blant selskapene som er til stede i Sophia Antipolis, finner vi Infineon, Honeywell, Hewlett-Packard, Accenture, Hitachi, Orange og France Telecom. Dessuten ligger European Telecommunications Standards Institute (ETSI) her.
I Sophia Antipolis ligger også det europeiske hovedkvarteret til W3C. Byen har også en avdeling av Université de Nice Sophia-Antipolis.
Industrisenterets navn kommer av gresk Sophia som betyr «visdom», og Antipolis som var det latinske navnet på dagens naboby Antibes.
Bosnia-Hercegovinas sentralbank

Bosnia-Hercegovinas sentralbank (bosnisk: Centralna Banka Bosne i Hercegovine – CBBH, (eng: Central Bank of Bosnia and Herzegovina)) er sentralbanken i Bosnia-Hercegovina. 
Opprettelsen av CHHB ble gjort ved lov 20. juni 1997, og banken var i operativ drift 11. august samme år. 
Hovedoppgavene er å holde en stabil valuta, og utstede landets valuta (konvertibel mark). Valutaen er låst mot euroen slik at 1 KM = 0,51129 euro. I tillegg skal banken definere og implementere landets pengepolitikk, og skal også vedlikeholde landets betalingssystem. 
Sentralbanksjef er per mars 2018 Senad Softić, han overtok etter Kemal Kozarić i august 2015.
Torzjok

Historie

Torzjok ble første gang nevnt i en krønike i 1139. Mongolene brente byen i 1238, men de fortsatte ikke nordover til Novgorod. På den tiden kontrollerte byen den eneste ruten for kornleveranser til Novgorod. Hvis Torzjok blokkerte ruten ville det bli kornmangel og hungersnød i Novgorod. Torzjok ble derfor kjent som nøkkelen til Novgorod-republikken og skiftet ofte hender under føydale kriger.
Byen ble innlemmet i Storfyrstedømmet Moskva med resten av Novgorod-republikken i 1478. Den polske armeen plyndret ofte byen under den store urotiden. Under det russiske keiserdømmet ble Torzjok kjent som en viktig poststasjon på hovedveien fra Moskva til St. Petersburg.

Severdigheter

Torzjoks arkitektoniske monumenter omfatter flere sognekirker bygget på 1600-tallet eller tidlig på 1700-tallet. Under Katarina den store ble det gamle Boris og Gleb-klosteret ombygd i nyklassisk stil av en lokal landeier, fyrst Lvov. Byens hovedkirke er katedralen fra 1374. I tillegg finnes også Katarina II's lille reisepalass.
Realkapital

Realkapital består av faste eiendommer, anlegg og skog, driftsløsøre og andre eiendeler i næring og innbo og løsøre.
Realkapital er en innsatsfaktor, og kan beskrives som alle fysiske gjenstander som bidrar i en produksjonsprosess.
Tadeusz Brzozowski

Virke

Etter at jesuittenes superior for Russland og i teorien generalsuperior for hele ordenen, pater Gabriel Gruber, døde den 7. april 1805, valgte generalkongregasjonen ham den 2. september 1805 Brzozowski til sin nye superior.
Brzozowski fikk til sin død ikke tillatelse til å forlate Tsarrussland. Derfor fikk han ikke anledning til å flytte til Roma for å tiltre embedet som generalsuperior, serlv om jesuittene ble universelt gjenopprettet av pave Pius VII ved bullen Sollicitudo omnium ecclesiarum av 7. august 1814.
Den 5. februar 1820 døde Tadeusz Brzozowski. Samtidig forviste tsaren alle jesuitter fra Russland. Pater Aloisius Fortis ble Brzozowskis etterfølger som generalsuperior.
Grøset

Grøset er en liten bygd uten veiforbindelse i Øksnes kommune i Nordland. Stedet ligger på Langøya, mellom Ånnfjorden og Kråkberget i Bø. Stedet anløpes av hurtigbåten MS Tinden.
Kaltenkirchenlands amt

Kaltenkirchenlands amt (tysk: Amt Kaltenkirchen-Land) er et amt i kretsen Segeberg i Schleswig-Holstein, Tyskland. Amtet består av 6 kommuner, og dekker et areal på tilsammen 115,7 km², og har 10 483 innbyggere (2007). Amtets administrasjon ligger i byen amtet er oppkalt etter, Kaltenkirchen, men denne er ikke en del av selve amtet.
Nå – eller aldri!

Trusler

Rønningen ble møtt med en del kritikk fra magikere og illusjonister etter at det ble kjent at han hadde til hensikt å avsløre kjente trylletriks i programmet. Rønningen skal også ha mottatt enkelte trusler. Noe som førte til han måtte flytte hjemmefra og få politibeskyttelse.
Öppna din dörr

Om sangen

Både tekst og musikker er skrevet av Tommy Nilsson, i to ulike perioder av Nilssons karriere. Musikken ble skrevet i begynnelsen av 1980-årene, mens sangteksten ble skrevet i 1994. På studioinnspillingen blir elgitar-partiet spilt av Staffan Astner, mens Lars Englund var musikkprodusent.
Låten har blitt spilt inn av en rekke artister siden, blant andre svenske Shirley Clamp i 2006. En versjon av Danny Saucedo fra 2006 nådde 24. plass på den svenska singellisten.
Låten ble covret av  gruppen Zekes i 2010, på albumet En så'n natt. I 2016 ble låten fremført i en engelsk versjon med tittelen «Open Your Heart» av Jill Johnson i tv-programmet Så mycket bättre – Sveriges svar på Hver gang vi møtes.
Prasinalia

Utseende

Middelsstore (ca. 18 millimeter), slanke, mørke praktbiller med noe metallisk glans. Pornotum er trapesformet. Dekkvingene er litt trukket ut til en "stjert" i spissen.
Pannen og forenden av dekkvingene er ofte kledt med noe gulaktig eller hvit bestøvning.

Levevis

Disse praktbillene lever i tørre halvørken-områder.

Utbredelse

Slekten er utbredt i Amerika nord til det sørvestlige USA (Arizona, California).